CELEX: 52006DP0117
Language: da
Date: 2006-04-04 00:00:00
Title: Europa-Parlamentets beslutning om anmodning om beskyttelse af Witold Tomczaks immunitet og privilegier (2005/2129(IMM))

2.12.2006     DA                                  Den Europæiske Unions Tidende                                             C 293 E/113
                                                                                                               Tirsdag, den 4. april 2006
                                                    VEDTAGNE TEKSTER
          P6_TA(2006)0117
          Beskyttelse af Tomczaks parlamentariske immunitet
          Europa-Parlamentets beslutning om anmodning om beskyttelse af Witold Tomczaks immunitet og
                                                   privilegier (2005/2129(IMM))
          Europa-Parlamentet,
          — der henviser til anmodning af 29. april 2005 fra Witold Tomczak om beskyttelse af hans immunitet i
               forbindelse med straffesagen mod ham ved distriktsdomstolen i Ostrów Wielkopolski i Polen, hvorom
               der blev givet meddelelse på plenarmødet den 12. maj 2005,
          — der har hørt Witold Tomczak (den 13. juli 2005 og den 31. januar 2006), jf. forretningsordenens
               artikel 7, stk. 3,
          — der henviser til skrivelse af 20. marts 2006 fra Witold Tomczak, hvori han tilkendegiver, at han ønsker
               at trække anmodningen om beskyttelse af hans immunitet tilbage,
          — der henviser til artikel 8, 9 og 10 i protokollen af 8. april 1965 vedrørende De Europæiske Fælles-
               skabers privilegier og immuniteter samt artikel 6, stk. 2, i akten af 20. september 1976 om almindelige
               direkte valg af medlemmerne af Europa-Parlamentet,
          — der henviser til De Europæiske Fællesskabers Domstols domme af 12. maj 1964 og 10. juli 1986 (1),
          — der henviser til forretningsordenens artikel 6, stk. 3, og artikel 7,
          — der henviser til betænkning fra Retsudvalget (A6-0084/2006),
          A. der henviser til, at Witold Tomczak blev valgt til det polske parlament (Sejm) den 21. september 1997
               og efterfølgende den 23. september 2001; der henviser til, at han efter undertegnelsen af Polens til-
               trædelsestraktat den 16. april 2003 blev observatør; der henviser til, at han var medlem af Europa-
               Parlamentet fra 1. maj til 19. juli 2004; der henviser til, at han blev valgt til Europa-Parlamentet den
               13. juni 2004, og at hans mandat i det polske parlament ophørte den 16. juni 2004,
          B.   der henviser til, at Witold Tomczak er anklaget for den 26. juni 1999 i Ostrów Wielpolski at have
               fornærmet to politibetjente under udøvelsen af deres hverv, hvilket er en overtrædelse af artikel 226,
               stk. 1, i den polske straffelov; der henviser til, at den offentlige anklagemyndighed anmodede Sejm om
               at ophæve Witold Tomczaks parlamentariske immunitet den 13. juni 2000; der henviser til, at Witold
               Tomczak den 4. oktober 2000 indvilgede i at lade sig retsforfølge i sagen i overensstemmelse med
               artikel 105, stk. 4, i den polske forfatning; der henviser til, at distriktsdomstolen i Ostrów Wielkopolski,
               efter at Witold Tomczak gentagne gange var udeblevet fra retsmøderne, den 10. januar 2005 i overens-
               stemmelse med artikel 377, stk. 3, i den polske strafferetsplejelov, besluttede at fortsætte sagsbehandlin-
               gen i hans fravær,
          C. der henviser til, at Witold Tomczak den 30. april 2005 over for retten oplyste, at han havde anmodet
               Europa-Parlamentet om at beskytte hans immunitet; der henviser til, at retten den 30. maj 2005 stillede
               sagen i bero og anmodede distriktsanklageren i Warszawa-Praga Północ om at tilkendegive, om man
               ville anmode om ophævelse af Witold Tomczaks immunitet; der henviser til, at en sådan anmodning
               efter den offentlige anklagemyndigheds mening ikke er nødvendig; der henviser til, at den polske for-
               fatningsdomstol den 28. november 2001 erklærede, at en anmodning om ophævelse af immunitet ikke
               er nødvendig i forbindelse med handlinger, der har fundet sted, inden den pågældende blev medlem af
               det polske parlament,
          (1) Sag 101/63, Wagner mod Fohrmann og Krier, Sml. 1954-1964, s. 483, og sag 149/85, Wybot mod Faure m.fl., Sml.
              1986, s. 2391.
 ---pagebreak--- C 293 E/114                                            Den Europæiske Unions Tidende                                  DA      2.12.2006
Tirsdag, den 4. april 2006
              D. der henviser til, at Witold Tomczak har fremført, at den offentlige anklagemyndighed skulle have anmo-
                   det det polske parlament om at ophæve hans immunitet, inden der blev rejst tiltale, og at han, fordi han
                   var blevet valgt til Europa-Parlamentet, valgte at bede dette parlament og ikke Sejm om at tage stilling
                   til hans immunitet,
              E.   der henviser til, at Witold Tomczak er af den opfattelse, at straffesagen mod ham er partisk, at der
                   lægges politisk pres på de retlige myndigheder, at der er fremlagt falske beviser, og at nogle af vidnerne
                   i sagen er utroværdige,
              F.   der henviser til, at Witold Tomczak på grundlag af de foreliggende oplysninger ikke er beskyttet af
                   parlamentarisk immunitet i forbindelse med nogen af de påstande, som er forelagt for Europa-Parla-
                   mentets formand,
              G. der henviser til, at parlamentarisk immunitet er et af Parlamentets prærogativer, som derfor ikke kan
                   udøves eller frafaldes af et individuelt medlem, men kun af institutionen som helhed,
              H. der understreger, at sagen, selv om Witold Tomczak skriftligt har tilkendegivet, at han ønsker at trække
                   anmodningen om beskyttelse af hans immunitet tilbage, må gennemgå en udtømmende behandling for
                   at sikre, at Parlamentets prærogativer er respekteret fuldt ud,
              1.     vedtager ikke at beskytte Witold Tomczaks immunitet og privilegier.
              P6_TA(2006)0118
              Transeuropæiske net på energiområdet ***II
              Europa-Parlamentets lovgivningsmæssige beslutning om Rådets fælles holdning med henblik på ved-
              tagelse af Europa-Parlamentets og Rådets beslutning om retningslinjer for de transeuropæiske net på
              energiområdet og om ophævelse af beslutning nr. 96/391/EF og nr. 1229/2003/EF (10720/1/2005 —
                                                     C6-0016/2006 — 2003/0297(COD))
              (Fælles beslutningsprocedure: andenbehandling)
              Europa-Parlamentet,
              — der henviser til Rådets fælles holdning (10720/1/2005 — C6-0016/2006),
              — der henviser til sin holdning ved førstebehandling (1) til Kommissionens forslag til Europa-Parlamentet
                   og Rådet (KOM(2003)0742) (2),
              — der henviser til Kommissionens ændrede forslag (KOM(2005)0716) (2),
              — der henviser til EF-traktatens artikel 251, stk. 2,
              — der henviser til forretningsordenens artikel 62,
              — der henviser til indstilling ved andenbehandling fra Udvalget om Industri, Forskning og Energi
                   (A6-0071/2006),
              1.     godkender den fælles holdning som ændret;
              2.     pålægger sin formand at sende Parlamentets holdning til Rådet og Kommissionen.
              (1) »Vedtagne tekster« af 7.6.2005, P6_TA(2005)0211.
              (2) Endnu ikke offentliggjort i EUT.